Հավելված 1

ՀՀ կառավարության 2021 թվականի ......................-ի N.........-Ն որոշման

**ԿԱՐԳ**

**ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգով (այսուհետ՝ Կարգ) կանոնակարգվում են Հայաստանի Հանրապետության տարածքում տեխնիկական վիճակից ելնելով բնակելի, հասարակական և արտադրական նշանակության շենքերը/շինությունները (այսուհետ՝ Շենքեր) շահագործման համար ոչ պիտանի (կազմաքանդման ենթակա) ճանաչելու գործընթացի հետ կապված հարաբերությունները (բացառությամբ <Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> ՀՀ օրենքով նախատեսված դեպքերի), բնակչության անվտանգ ու բնականոն կենսագործունեության ապահովման ուղղությամբ նախատեսվող պետական, համայնքային, մասնավոր միջոցներով և/կամ համաֆինանսավորման սկզբունքով ձևավորվող միջնաժամկետ և տարեկան ծրագրերի (այսուհետ՝ Ծրագիր) մշակման, հաստատման հիմքերը:
3. Կարգի դրույթները կիրառելի չեն շինարարության փուլում գտնվող, Հայաստանի Հանրապետության օրենսդրությամբ սահմանված կարգով շահագործման չհանձնված Շենքերի նկատմամբ:
4. Շենքերի նպատակային նշանակությունների դասակարգումները սահմանվել են ՀՀ կառավարության 2021 թվականի N600-Ն որոշմամբ հաստատված ցանկերի համաձայն:
5. ՀՀ կառավարության 2021 թվականի մարտի 18-ի N376-Լ որոշմամբ հաստատվել է <Անբավարար տեխնիկական վիճակում գտնվող բնակարանային ֆոնդի հիմնախնդիրների կանոնակարգման հայեցակարգը և դրանից բխող միջոցառումների ծրագիրը>:
6. **ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ ՀԻՄՔԵՐԸ**
7. **Շենքերը** **շահագործման համար ոչ պիտանի (կազմաքանդման ենթակա) ճանաչելու հիմքերն են**.
8. Շենքերի երկարատև շահագործման արդյունքում ֆիզիկական մաշվածության բարձր աստիճանը՝ ամբողջ Շենքի և նրա առանձին կոնստրուկտիվ տարրերի (այդ թվում ինժեներական հաղորդակցուղիների) կայունության, ամրության և հուսալիության ցուցանիշների նվազումը, շահագործողական հատկանիշների վատթարացումը՝ մինչև անթույլատրելի մակարդակ.
9. Շենքերի կրող կոնստրուկցիաների կամ ամբողջ Շենքի վթարային տեխնիկական վիճակը (Շենքի տեխնիկական վիճակի հետազննության եզրակացությունը՝ այսուհետ **Եզրակացություն**).
10. արտակարգ իրավիճակի՝ բնական կամ տեխնածին երևույթների (աղետների)՝ երկրաշարժերի, սողանքների, սելավների, ջրհեղեղների, ձնահյուսերի, քարաթափերի, պայթյունների, վթարների, հրդեհների հետևանքով Շենքերի կամ դրանց առանձին մասերի շահագործողական հատկանիշների վատթարացումը՝ հիմքի, կրող կոնստրուկցիաների հուսալիության, ամրության և կայունության նվազագույն սահմանային (թույլատրելի) մակարդակի գերազանցումը, եթե ինժեներատեխնիկական միջոցառումների և նախագծային հատուկ լուծումների միջոցով այն վերականգնել հնարավոր չէ, կամ դա տնտեսապես գնահատվում է ոչ նպատակահարմար.
11. արդյունաբերական կազմակերպությունների, ինժեներատրանսպորտային ենթակառուցվածքների, կառուցապատման համար անբարենպաստ տարածքների, շրջակա միջավայրն աղտոտող օբյեկտների սանիտարապաշտպանիչ գոտիների, բնության հատուկ պահպանվող տարածքների, ինչպես նաև այլ հատուկ (այդ թվում սողանքային) գոտիների սահմաններում՝ համայնքների (բնակավայրերի) քաղաքաշինական ծրագրային փաստաթղթերով (գլխավոր հատակագծերով և գոտևորման նախագծերով) սահմանված սահմանափակումների խախտմամբ Շենքերի տեղակայված լինելու պայմանը.
12. արտակարգ իրավիճակի (բնական երևույթների կամ տեխնածին վթարների, աղետների) հետևանքով շրջակա միջավայրի (այդ թվում Շենքի ներքին սենքերում) մթնոլորտի ցուցանիշների փոփոխությունը, ինչի հետևանքով հնարավոր չէ ապահովել սանիտարահամաճարակային կանոնների և հիգիենիկ նորմատիվների պահանջները և կանխել մթնոլորտային օդն աղտոտող նյութերի սահմանային ցուցանիշը գերազանցող արտանետումները՝ վտանգավոր քիմիական և կենսաբանական նյութերի առկայությունը, մթնոլորտում ռադիոակտիվ աղտոտվածության բարձր մակարդակը, աղմուկը.
13. Միջգերատեսչական հանձնաժողովի կողմից մշակվող տվյալների բազայում (Շտեմարանում) Շենքերի ընդգրկված լինելը,
14. Մասնագիտացված (լիցենզավորված) կազմակերպության կողմից կատարված Շենքերի կոնստրուկտիվ համակարգի հաշվարկը:
15. **Շենքերը** **շահագործման համար ոչ պիտանի (կազմաքանդման ենթակա) ճանաչելու համար չի կարող հիմք հանդիսանալ**.
16. 1-2 հարկանի Շենքերում կենտրոնացված կոյուղու, տաք և սառը ջրամատակարարման ներքին համակարգերի բացակայությունը.
17. 5 հարկից բարձր հարկայնությամբ Շենքերում վերելակի և/կամ աղբատարի բացակայությունը, շենքի ֆիզիկական մաշվածության պատճառով վերելակի և/կամ աղբատարի սահմանափակ աշխատունակությունը, հիմնանորոգման և/կամ վերակառուցման ենթակա չլինելը.
18. Շենքերի ծավալահատակագծային և կոնստրուկտիվ լուծումների անհամապատասխանությունը, մակերեսների տեղաբաշխումը, որոնք նախագծվել և կառուցվել են նախկինում (խորհրդային տարիներին) գործող նորմատիվատեխնիկական փաստաթղթերի պահանջներին համապատասխան:
19. Տեղական ինքնակառավարման մարմնի կողմից կազմվող՝ հետազննության ենթակա Շենքերի ցանկում Շենքի ընդգրկված լինելը:
20. **ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ ԸՆԹԱՑԱԿԱՐԳԸ**

1. Պետական և/կամ համայնքային սեփականություն հանդիսացող Շենքերի տեխնիկական վիճակի հետազննության աշխատանքները պատվիրվում են պետական կառավարման և տեղական ինքնակառավարման մարմինների կողմից՝ ՀՀ պետական, համայնքային և/կամ օրենսդրությամբ չարգելված այլ միջոցների հաշվին:
2. Ֆիզիկական և/կամ իրավաբանական անձանց սեփականության իրավունքով պատկանող Շենքերի տեխնիկական վիճակի հետազննության աշխատանքները պատվիրում են Շենքերի սեփականատերերը՝ սեփական կամ համաֆինանսավորման սկզբունքով ձևավորված միջոցների հաշվին, եթե օրենսդրությամբ կամ ենթաօրենսդրական ակտերով այլ բան նախատեսված չէ:
3. Տեղական ինքնակառավարման մարմինները, մինչև հաշվետու տարվա յուրաքանչյուր եռամսյակի ավարտին նախորդող վերջին տասնօրյակը՝ հաշվառում, ամփոփում ու կազմում են հետազննության ենթակա Շենքերի ցանկը (այսուհետ՝ Ցանկ) և ներկայացնում տարածքային կառավարման մարմիններ:
4. Շենքի սեփականատերը (-երը), կամ վարձակալը (այսուհետ՝ Օգտագործող) դիմում է տեղական ինքնակառավարման մարմին՝ Շենքի ակնադիտական (տեսողական) ուսումնասիրություն կատարելու և Շենքը հետազննության ենթակա Շենքերի ցանկում (այսուհետ՝ Ցանկ) հաշվառելու համար:
5. Ցանկում ընդգրկված Շենքերի սեփականատերը (-երը), կամ վարձակալը (այսուհետ՝ Օգտագործող) դիմում է լիցենզավորված կազմակերպություն և պայմանագրային հիմունքներով ձեռք է բերում Շենքերի տեխնիկական վիճակի Եզրակացություն՝ Շենքերը շահագործման համար ոչ պիտանի (կազմաքանդման ենթակա) ճանաչելու վերաբերյալ (համաձայն N2 Հավելվածի):
6. Շենքերի տեխնիկական վիճակի Եզրակացության պատճենը Օգտագործողի կողմից տրամադրվում է տեղական ինքնակառավարման մարմնին:
7. Եթե Եզրակացությամբ Շենքերը գնահատվել են շահագործման համար ոչ պիտանի (կազմաքանդման ենթակա), ապա Օգտագործողը կամ տեղական ինքնակառավարման մարմինը գրավոր (անձամբ, փոստային առաքումով, էլեկտրոնային համակարգով) դիմում է միջգերատեսչական հանձնաժողով (այսուհետ՝ Հանձնաժողով)՝ դիմումին կցելով Եզրակացության, Շենքի նկատմամբ սեփականության իրավունքի պետական գրանցման վկայականի, առկայության դեպքում նաև քաղաքաշինության, տեխնիկական և հրդեհային անվտանգության, առողջապահության և բնապահպանության ոլորտներում տեսչական լիազորություններով օժտված մարմինների եզրակացությունների և/կամ Շենքի անձնագրի պատճենները:
8. Օգտագործողի (կամ տեղական ինքնակառավարման մարմնի) կողմից ներկայացված փաստաթղթերի լրակազմը թերի լինելու դեպքում Հանձնաժողովը երեք աշխատանքային օրվա ընթացքում դրանք վերադարձնում է դիմողին:
9. Հանձնաժողովն՝ ըստ անհրաժեշտության, դիմումատուին վերաբերող լրացուցիչ տեղեկատվություն կամ պարզաբանում ստանալու նպատակով գրավոր հարցում է ներկայացնում շահագրգիռ պետական ու տարածքային կառավարման և տեղական ինքնակառավարման մարմիններ: Հանձնաժողովի գրավոր հարցման հիման վրա նշված մարմինները 5 աշխատանքային օրվա ընթացքում էլեկտրոնային փաստաթղթաշրջանառության միջոցով Հանձնաժողովին են տրամադրում պահանջվող տեղեկատվությունը կամ ներկայացնում հիմնավորված մերժում:
10. Հանձնաժողովը՝ հիմք ընդունելով Շենքերն Օգտագործողից (կամ տեղական ինքնակառավարման մարմնից) ստացված դիմումներն ու Եզրակացությունները կամ անձնագրի տվյալները (այսուհետ՝ Փաստաթղթեր), հաշվառում է շահագործման համար ոչ պիտանի (կազմաքանդման ենթակա) Շենքերը և կազմում համապատասխան տվյալների բազա (այսուհետ՝ Շտեմարան):
11. Հանձնաժողովը 15 աշխատանքային օրվա ընթացքում ուսումնասիրում է Շենքերն Օգտագործողի (կամ տեղական ինքնակառավարման մարմնի) կողմից ներկայացված Փաստաթղթերը և ուսումնասիրության արդյունքներով ընդունում է համապատասխան որոշում (համաձայն N3 Հավելվածի):
12. Հանձնաժողովի որոշումը համաձայնեցվում է շահագրգիռ պետական ու տարածքային կառավարման (այդ թվում Երևանի քաղաքապետարանի) և տեղական ինքնակառավարման մարմինների հետ: Համաձայնեցված որոշման մեկական օրինակ տրամադրվում է՝ դիմումատուին, տարածքային կառավարման (այդ թվում Երևանի քաղաքապետարանին) և տեղական ինքնակառավարման մարմիններին:
13. Տեղական ինքնակառավարման մարմինը (համայնքի ղեկավարը կամ ավագանին) Հանձնաժողովի որոշումն ուժի մեջ մտնելու օրվանից 5 աշխատանքային օրվա ընթացքում այն հրապարակում է համայնքի պաշտոնական կայք-էջում:
14. **ՊԵՏԱԿԱՆ, ՀԱՄԱՅՆՔԱՅԻՆ, ՄԱՍՆԱՎՈՐ ԵՎ/ԿԱՄ ՀԱՄԱՖԻՆԱՆՍԱՎՈՐՄԱՆ ՍԿԶԲՈՒՆՔՈՎ ՁԵՎԱՎՈՐՎԱԾ ՄԻՋՈՑՆԵՐԻ ՀԱՇՎԻՆ ՆԱԽԱՏԵՍՎԱԾ ԾՐԱԳՐԵՐԻ ՀԱՍՏԱՏՈՒՄ**
15. Պետական, համայնքային, մասնավոր և/կամ համաֆինանսավորման սկզբունքով ձևավորված միջոցների հաշվին նախատեսվող ծրագրային առաջարկները տեղական ինքնակառավարման մարմինների կողմից ներկայացվում են տարածքային կառավարման մարմիններ (Հայաստանի Հանրապետության մարզպետարաններ)՝ մինչև ընթացիկ բյուջետային տարվա երկրորդ եռամսյակի ավարտը:
16. Պետական, համայնքային, մասնավոր և/կամ համաֆինանսավորման սկզբունքով ձևավորված միջոցների հաշվին նախատեսվող ծրագրերը հաստատվում են Հայաստանի Հանրապետության կառավարության կողմից:

**Հավելված N 2**

ՀՀ կառավարության 2021 թվականի

<.............> <.......>-ի N ...... -Ն որոշման

Օրինակելի ձև

**ՏԵԽՆԻԿԱԿԱՆ ԵԶՐԱԿԱՑՈՒԹՅՈՒՆ**

20…..թվականի < > ...-ի

N.....

**Բնակելի, հասարակական և արտադրական նշանակության շենքերը/շինությունները (այսուհետ՝ Շենքը) մասնագիտացված (լիցենզավորված) կազմակերպության կողմից շահագործման համար ոչ պիտանի (կազմաքանդման ենթակա) ճանաչելու վերաբերյալ**

Տվյալ եզրակացությունը կազմված է ՀՀ մարզի, համայնքի (Երևան քաղաքի, վարչական շրջանի) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում գտնվող Շենքի \_\_\_\_ \_\_\_\_\_\_\_\_\_\_\_\_\_\_ 20\_\_\_ թ. կատարված տեխնիկական վիճակի հետազննության հիման վրա:

Շենքը սեփականության իրավունքով պատկանում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(սեփականատիրոջ՝ (ֆիզիկական կամ իրավաբանական անձի) անուն, ազգանուն, հայրանուն կամ անվանում)*

***Ընդհանուր տեղեկություններ բնակելի, հասարակական և արտադրական նշանակության շենքի (շինության) մասին***

|  |  |
| --- | --- |
| ***հ/հ*** | **Տեխնիկատնտեսական ցուցանիշներ (փաստացի վիճակի գնահատում, գործիքային հետազննության արդյունքներ)** |
| 1 | Կառուցման տարեթիվը |  |
| 2 | Շենքի շահագործման (ծառայության) ժամկետը |  |
| 3 | Հարկայնությունը, մասնաշենքերը, կոնստրուկտիվ համակարգի համառոտ նկարագրությունը |  |
| 4 | Մակերեսը՝ ըստ մասնաշենքերի, քմ |  |
| 5 | Շենքի հնարավոր վերականգնման խոշորացված, մոտավոր արժեքը, հազ. դրամ |  |
| 6 | Կրող կոնստրուկցիաների ֆիզիկական մաշվածությունը, ըստ հետևյալ կոնստրուկտիվ տարրերի (%) |  |
| 6.1 | **կրող պատեր** |  |
| 6.2 | **ծածկեր** |  |
| 6.3 | **հիմքեր** |  |
| 6.4 | **աստիճանավանդակներ** |  |
| 7 | Շենքի ֆիզիկական մաշվածությունը,(%) |  |
| 8 | Շենքի վնասվածության աստիճանը ,(%) |  |
| 9 | Շենքի սեփականատերերի թիվը  |  |
| 9.1 | Բնակելի շենքի դեպքում՝ նաև բնակվողների թիվը, բնակարանների քանակը, բազմաֆունկցիոնալ շենքի դեպքում՝ նաև ներկառուցված հասարակական նշանակության օբյեկտների քանակը և դրանց մակերեսը |  |
| 10 | Շահագործման համար ոչ պիտանի (կազմաքանդման ենթակա) ճանաչվող Շենքի մակերեսը |  |
| 11 | Ծավալահատակագծային լուծումները, անհամապատասխանությունը սեյսմակայունության (երկրաշարժադիմացկունության) գործող (այդ թվում սանիտարահիգիենիկ պահանջներին) նորմերին |  |
| 12 | Շենքի անձնագրի առկայության պարագայում՝ անձնագրային տվյալների և փաստացի գնահատականի միջև անհամապատասխանությունները |  |
| 13 | Նշում՝ Շենքը պատմության և մշակույթի անշարժ հուշարձան համարվելու վերաբերյալ\* |  |

**ԵԶՐԱԿԱՑՈՒԹՅՈՒՆ**

 Հաշվի առնելով հետազննության արդյունքները՝  ՀՀ մարզի, համայնքի (Երևան քաղաքի, վարչական շրջանի) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում գտնվող Շենքը գնահատվում է, որպես ոչ պիտանի շահագործման համար և կազմաքանդման ենթակա՝ համաձայն ՀՀ տարածքում քաղաքաշինության բնագավառում գործող նորմատիվ պահանջների:

 \*Պատմության և մշակույթի անշարժ հուշարձան համարվելու դեպքում Եզրակացությունը տրվում է միայն հուշարձանը ամրակայելու, նորոգելու, վերականգնելու առաջարկով՝ լիազոր մարմնի կողմից հաստատված ընթացակարգերի կիրառմամբ:

Հետազննություն իրականացրած կազմակերպության

տնօրեն՝

անուն, ազգանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրություն, կնիք)

Կազմակերպության

մասնագետ (-ներ)՝

անուն ազգանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրություն)

**Հավելված N 3**

ՀՀ կառավարության 2021 թվականի

<.............> <.......>-ի N ...... -Ն որոշման

Օրինակելի ձև

<20…> թվականի <……...> ….-ի

 N.....

**ՈՐՈՇՈՒՄ**

**ՄԻՋԳԵՐԱՏԵՍՉԱԿԱՆ ՀԱՆՁՆԱԺՈՂՈՎԻ**

**տեխնիկական վիճակից ելնելով բնակելի, հասարակական և արտադրական նշանակության շենքերը/շինությունները (այսուհետ՝ Շենքը) շահագործման համար ոչ պիտանի (կազմաքանդման ենթակա) ճանաչելու հիմքերի վերաբերյալ**

 Միջգերատեսչական հանձնաժողովի կողմից ուսումնասիրվել են օբյեկտի տեխնիկական վիճակի գործիքային հետազննության արդյունքները, մասնագիտական կազմակերպության տեխնիկական եզրակացությունը, Շենքի կոնստրուկտիվ համակարգի հաշվարկը (ըստ անհրաժեշտության կատարված) և Շենքի սեփականատիրոջ կողմից ներկայացված այլ փաստաթղթեր:

 Հիմք ընդունելով մասնագիտական կազմակերպության (անվանումը) կողմից տրված <.......>թ <.............> -ի N..... տեխնիկական եզրակացությունը և ՀՀ տարածքում գործող նորմատիվատեխնիկական փաստաթղթերի պահանջները.

Հանձնաժողովը Որոշում է .

1) Առկա են հիմքեր **Շենքը վերակառուցման ենթակա ճանաճելու համար**, կամ

2) Առկա են հիմքեր **Շենքը կազմաքանդման ենթակա ճանաչելու համար**, կամ

3) Առկա են հիմքեր **Շենքը**  **լրացուցիչ փորձագիտական ուսումնասիրության** (հետազննության) ենթակա լինելու վերաբերյալ,կամ

4)**Շենքը (հանրապետական կամ տեղական նշանակության հուշարձանը) ենթակա է ամրակայման, նորոգման, վերականգնման**՝ <Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> ՀՀ օրենքի պահանջերին համապատասխան:

 Սույն որոշումներից յուրաքանչյուրը ենթակա է համաձայնեցման շահագրգիռ պետական և տեղական ինքնակառավարման մարմինների հետ:

Միջգերատեսչական հանձնաժողովի նախագահ

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն ազգանուն)

Միջգերատեսչական հանձնաժողովի անդամներ

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն, ազգանուն)